Justin W. Wells

Justin William Wells (født 11. januar 1979) er en britisk fysiker. Han er professor ved Fysisk institutt ved Universitetet i Oslo (UiO). 

Wells' forskning er i hovedsak innenfor tema som berører både kondenserte fasers fysikk og halvlederfysikk. De fleste aktivitetene er eksperimentelle, men analytiske metoder og datamodeller benyttes også ved behov. 

Wells var en av grunnleggerne av QuSpin, et forskningssenter ved NTNU. Forskningsrådet utpekte i 2017 QuSpin som et senter for fremragende forskning (SFF) for perioden 2017–2027.

Utdannelse og karriere 
Wells har en mastergrad i fysikk (M.Phys.) fra University of Wales, Aberystwyth (2001) og tok i 2006 en ph.d.-grad ved Institut for Fysik og Astronomi, Aarhus Universitet i Danmark, med avhandlingen A combined study of the electronic structure and transport properties of surfaces. 

Etter avsluttet ph.d. var han postdoktor ved flere universiteter, de første to årene ved Aarhus Universitet, deretter ved NTNU (2008–2011) og i 2011–2012 ved Lunds universitet og MAX-lab i Lund, Sverige.

Fra 2012 var han ansatt ved Institutt for fysikk ved NTNU, først som førsteamanuensis (associate professor), og fra 2017 som professor – og som forskningsleder ved Center for Quantum Spintronics (QuSpin).

I 2020 sluttet han ved NTNU og ble ansatt som professor ved Fysisk institutt ved UiO.

Publikasjoner (utvalg) 

Wells' profil i Google Scholar, med h-indeks og antall siteringer
Wells' profil i ResearchGate, med antall publikasjoner og siteringer

Priser og stipender (utvalg) 

 1998 &1999: E.J. Williams Prize, University of Wales, Aberystwyth
 2001: Sir Granville Beynon Prize, University of Wales, Aberystwyth
 2003: Ussher Scholarship, (tildelt, men avslått) Trinity College, Dublin

Referanser

Eksterne lenker 
 Wells' profilside på ntnu.no Besøkt 11. august 2020
 Wells' nettsted Besøkt 11. august 2020

Britiske fysikere
Professorer ved NTNU